Oud-mediahoof vermoorEric Wiese. Foto: Facebook Die liggaam van Eric Wiese (81), ŉ voormalige direkteur van Naspers, is Vrydagmiddag in sy huis in Tuine in Kaapstad aangetref. Wiese se seun, Andri Wiese, het sy pa se dood aan die media bevestig. Maroela Media kon Andri nie vir kommentaar bereik nie. Lt.kol. Andrè Traut, woordvoerder van die polisie, het bevestig dat die polisie ŉ saak van moord en huisroof ondersoek. Volgens Traut is die vermoede dat Wiese tydens ŉ huisroof oorval en met ŉ skerp voorwerp gesteek is. Traut het gesê huishoudelike items is uit die huis gesteel. Niemand is nog in hegtenis geneem nie. Wiese, die voormalige finansiële hoof van Naspers, was 40 jaar lank by Naspers betrokke en het in die direksie gedien tot sy aftrede in 1998.